CELEX: 32013R0636
Language: mt
Date: 2013-07-01 00:00:00
Title: Regolament ta’ Implimentazzjoni tal-Kummissjoni (UE) Nru 636/2013 tal- 1 ta’ Lulju 2013 dwar l-awtorizzazzjoni tal-kelat taż-żingu tal-metijonina (1:2) bħala addittiv tal-għalf għall-ispeċi kollha tal-annimali  Test b’relevanza għaż-ŻEE

2.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 183/3
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 636/2013
   tal-1 ta’ Lulju 2013
   dwar l-awtorizzazzjoni tal-kelat taż-żingu tal-metijonina (1:2) bħala addittiv tal-għalf għall-ispeċi kollha tal-annimali
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni tal-addittivi għall-użu fin-nutrizzjoni tal-annimali u għar-raġunijiet u l-proċeduri għall-għoti ta’ tali awtorizzazzjoni.
            
         
               (2)
            
            
               Il-metijonina-żingu, teknikament pura, ġiet awtorizzata mingħajr limitu ta’ żmien skont id-Direttiva tal-Kunsill 82/471/KEE tat-30 ta’ Ġunju 1982 li tikkonċerna ċerti prodotti użati fin-nutrizzjoni tal-annimali (2) bħala aċidu amminiku għall-użu fuq l-annimali li jixtarru permezz tad-Direttiva tal-Kummissjoni 88/485/KEE (3). Dan l-addittiv tal-għalf sussegwentement iddaħħal fir-Reġistru tal-Unjoni Ewropea tal-addittivi tal-għalf bħala prodott eżistenti, skont l-Artikolu 10(1) tar-Regolament (KE) Nru 1831/2003.
            
         
               (3)
            
            
               B’konformità mal-Artikolu 7 tar-Regolament (KE) Nru 1831/2003, tressqet applikazzjoni għal użu ġdid bħala kompost ta’ mikroelementi biex jintuża għall-ispeċi kollha tal-annimali, li talbet li dan l-addittiv jiġi kklassifikat fil-kategorija tal-addittivi “addittivi nutrizzjonali”. Dik l-applikazzjoni kienet akkumpanjata bil-partikularitajiet u d-dokumenti mitluba skont l-Artikolu 7(3) tar-Regolament (KE) Nru 1831/2003.
            
         
               (4)
            
            
               L-Awtorità Ewropea dwar is-Sigurtà fl-Ikel (“l-Awtorità”), fl-opinjoni tagħha tal-11 ta’ Diċembru 2012 (4), ikkonkludiet li skont il-kundizzjonijiet proposti tal-użu, il-metijonina-żingu ma għandhiex effett negattiv fuq is-saħħa tal-annimali, fuq is-saħħa tal-bniedem jew fuq l-ambjent u li l-użu tagħha jista’ jitqies bħala sors effettiv ta’ żingu għall-ispeċi kollha tal-annimali. L-Awtorità tqis li ma hemmx bżonn ta’ rekwiżiti speċifiċi ta’ monitoraġġ wara l-kummerċjalizzazzjoni tagħha. Hija vverifikat ukoll ir-rapport dwar il-metodu tal-analiżi tal-addittiv tal-għalf fl-għalf, liema rapport tressaq mil-Laboratorju ta’ Referenza mwaqqaf permezz tar-Regolament (KE) Nru 1831/2003.
            
         
               (5)
            
            
               Skont il-karatterizzazzjoni tal-addittiv mill-Awtorità u l-informazzjoni supplimentari mill-applikant, l-isem xieraq tal-prodott huwa kelat taż-żingu tal-metijonina (1: 2).
            
         
               (6)
            
            
               Il-valutazzjoni ta’ dak il-prodott turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma sodisfatti. Għaldaqstant, l-użu ta’ dak il-prodott għandu jiġi awtorizzat, kif speċifikat fl-Anness ta’ dan ir-Regolament.
            
         
               (7)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-prodott speċifikat fl-Anness, li jifforma parti mill-kategorija ta’ addittivi, “addittivi nutrizzjonali”, u mill-grupp funzjonali, “komposti ta’ mikroelementi”, huwa awtorizzat bħala addittiv fin-nutrizzjoni tal-annimali soġġett għall-kundizzjonijiet stabbiliti fl-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum ta’ wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta’ Lulju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  ĠU L 213, 21.7.1982, p. 8.
   
      (3)  ĠU L 239, 30.8.1988, p. 36.
   
      (4)  The EFSA Journal 2013; 11(1):3038.
   
      ANNESS
      
                  Numru tal-identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  Kontenut massimu tal-element (Zn) f’mg/kg ta’ għalf komplet b’kontenut ta’ umdità ta’ 12 %
               
            
                  
                     Kategorija tal-addittivi nutrittivi. Grupp funzjonali: komposti ta’ mikroelementi
                  
               
            
                  3b611
               
               
                  —
               
               
                  Kelat taż-żingu tal-metijonina (1:2)
               
               
                  
                               
                           
                           
                              
                                 Karatterizzazzjoni tal-addittiv
                              
                              Trab b’kontenut minimu ta’ 78 % DL-metijonina u kontenut ta’ żingu ta’ bejn 17,5 % u 18,5 %
                           
                        
                               
                           
                           
                              
                                 Karatterizzazzjoni tas-sustanza attiva
                              
                              Kelat taż-żingu tal-metijonina: Żingu-metijonina 1:2 (Zn(Met)2)
                              Formula kimika: C10H20N2O4S2Zn
                              Numru tal-CAS: 151214-86-7
                           
                        
                               
                           
                           
                              
                                 Metodi analitiċi
                                  (1)
                              
                              
                                           
                                       
                                       
                                          Għall-kwantifikazzjoni tal-metijonina fl-addittivi tal-għalf:
                                          
                                                      —
                                                   
                                                   
                                                      ISO/CD 17180: metodu kromatografiku tal-skambju tal-joni bid-derivatizzazzjoni postkolonna u d-detezzjoni fotometrika jew fluworometrika.
                                                   
                                                
                                    
                                           
                                       
                                       
                                          Għall-kwantifikazzjoni tat-total ta’ żingu fl-addittiv tal-għalf u fil-taħlitiet lesti minn qabel:
                                          
                                                      —
                                                   
                                                   
                                                      EN 15510: Plażma Abbinata b’mod induttiv – Spettrometrija b’Emissjoni Atomika (ICP-AES), jew
                                                   
                                                
                                                      —
                                                   
                                                   
                                                      CEN/TS 15621: Plażma Abbinata b’mod Induttiv – Spettrometrija b’Emissjoni Atomika (ICP-AES), wara d-diġestjoni bi pressjoni.
                                                   
                                                
                                    
                                           
                                       
                                       
                                          Għall-kwantifikazzjoni tat-total ta’ żingu fl-għalf:
                                          
                                                      —
                                                   
                                                   
                                                      Ir-Regolament (KE) Nru 152/2009 (2) - Spettrometrija ta’ Assorbiment Atomiku (AAS); jew
                                                   
                                                
                                                      —
                                                   
                                                   
                                                      EN 15510: Plażma Abbinata b’mod Induttiv – Spettrometrija b’Emissjoni Atomika (ICP-AES); jew
                                                   
                                                
                                                      —
                                                   
                                                   
                                                      CEN/TS 15621: Plażma Abbinata b’mod Induttiv – Spettrometrija b’Emissjoni Atomika (ICP-AES), wara d-diġestjoni bi pressjoni.
                                                   
                                                
                                    
                        
               
                  L-ispeċijiet kollha
               
               
                  —
               
               
                   
               
               
                  Annimali domestiċi: 250 (totali)
                  Ħut: 200 (totali)
                  Speċi oħra: 150 (totali)
                  Sostituti tal-ħalib kompluti u kumplimentari 200 (totali)
               
               
                  
                              1.
                           
                           
                              L-addittiv għandu jiġi inkorporat fl-għalf fil-forma ta’ taħlita minn qabel.
                           
                        
                              2.
                           
                           
                              Għas-sikurezza tal-utent: protezzjoni għan-nifs, nuċċalijiet u ingwanti tas-sikurezza għandhom jintlibsu waqt l-użu.
                           
                        
                              3.
                           
                           
                              Il-kontribuzzjoni tal-addittiv għall-provvista tad-dieta bil-metijonina għandha tiġi kkunsidrata.
                           
                        
               
                  It-22 ta’ Lulju 2023.
               
            
         (1)  Id-dettalji dwar il-metodi analitiċi jinstabu fl-indirizz tal-Laboratorju ta’ Referenza li ġej: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.
      
         (2)  ĠU L 54, 26.2.2009, p. 1.